[pic] | COMISIA COMUNITĂŢILOR EUROPENE |

Bruxelles, 16.10.2008

COM(2008) 605 final

2006/0143 (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE, privind amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI de instituire a unei proceduri uniforme de autorizare pentru aditivi, enzime și arome alimentare

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

2006/0143 (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE, privind amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI de instituire a unei proceduri uniforme de autorizare pentru aditivi, enzime și arome alimentare

1. Introducere

În temeiul articolului 251 alineatul (2) paragraful al treilea litera (c) din Tratatul CE, Comisia trebuie să emită un aviz cu privire la amendamentele propuse de Parlamentul European la a doua lectură. Avizul Comisiei cu privire la amendamentele propuse de Parlament este prezentat în continuare.

2. Context

Data transmiterii propunerii către Parlamentul European și către Consiliu [document COM(2006)0423 final – 2006/0143(COD)]: | 28 iulie 2006 |

Data avizului Comitetului Economic și Social European: | 25 aprilie 2007 |

Data avizului Parlamentului European, prima lectură: | 10 iulie 2007 |

Data transmiterii propunerii modificate: Data acordului politic: | 24 octombrie 2007 17 decembrie 2007 |

Data adoptării poziției comune: | 10 martie 2008 |

Data avizului Parlamentului European (a doua lectură): | 8 iulie 2008 |

3. Obiectul propunerii

În cadrul eforturilor depuse pentru îmbunătățirea legislației comunitare pe baza conceptului „de la fermă la consumator”, în Cartea albă privind siguranța alimentară, Comisia își face cunoscută intenția de a actualiza și completa legislația existentă în domeniul aditivilor și aromelor alimentare și de a stabili dispoziții specifice cu privire la enzimele alimentare.

Prezenta propunere urmărește să asigure funcționarea corespunzătoare a pieței interne și totodată un nivel ridicat de protecție a sănătății oamenilor în ceea ce privește aditivii, enzimele și aromele alimentare.

În acest scop, propunerea va stabili o procedură de autorizare comună, centralizată, eficace și transparentă, bazată pe o evaluare a riscurilor efectuată de Autoritatea Europeană pentru Siguranța Alimentară (EFSA) și pe un sistem de gestionare a riscurilor în care Comisia acționează în cadrul unei proceduri a comitetului de reglementare (comitologie). Propunerea îi atribuie Comisiei sarcina ca, pe baza evaluărilor științifice ale EFSA, să elaboreze, să mențină și să actualizeze o listă generală la nivel comunitar pentru fiecare dintre categoriile de substanțe în cauză. Includerea unei substanțe pe una dintre aceste liste înseamnă că utilizarea ei este autorizată, în general, pentru toți operatorii din Comunitate.

4. Avizul Comisiei cu privire la amendamentele Parlamentului European

Parlamentul European a votat la a doua lectură un text consolidat care conține o serie de amendamente la textul poziției comune. Textul este rezultatul negocierilor între Consiliu, Parlamentul European și Comisie. Toate amendamentele sunt, în principal, de ordin tehnic și respectă și susțin principiile esențiale din propunerea inițială și anume transparența procedurii și abordarea în legislația alimentară a aspectelor legate de mediul înconjurător. Cel mai important amendament se referă la introducerea unui considerent care clarifică faptul că, în viitor, derogările la procedura comună de autorizare pot fi introduse în texte individuale referitoare la un anumit sector, pentru a permite autorizarea preferențială sub rezerva anumitor condiții. Un alt amendament extinde de la șase la nouă luni termenul limită acordat EFSA pentru a efectua evaluarea siguranței unei substanțe.

Comisia acceptă toate amendamentele votate de Parlamentul European. Rezultatul celei de-a doua lecturi din Parlamentul European a fost foarte satisfăcător.

5. Concluzie

În temeiul articolului 250 alineatul (2) din Tratatul CE, Comisia își modifică propunerea în conformitate cu cele menționate anterior.